CELEX: 62012CA0170
Language: lv
Date: 2013-10-03 00:00:00
Title: Lieta C-170/12: Tiesas (ceturtā palāta) 2013. gada 3. oktobra spriedums ( Cour de cassation (Francija) lūgums sniegt prejudiciālu nolēmumu) — Peter Pinckney/KDG médiatech AG (Regula (EK) Nr. 44/2001 — Jurisdikcija — Lietas, kas attiecas uz neatļautu darbību vai kvazideliktu — Autora mantiskās tiesības — Aizsargātu darbu reproducējošs materiālais nesējs — Ievietošana tiešsaistē — Kaitējuma rašanās vietas noteikšana)

23.11.2013   
            
            
               LV
            
            
               Eiropas Savienības Oficiālais Vēstnesis
            
            
               C 344/27
            
         Tiesas (ceturtā palāta) 2013. gada 3. oktobra spriedums (Cour de cassation (Francija) lūgums sniegt prejudiciālu nolēmumu) — Peter Pinckney/KDG médiatech AG
   
   (Lieta C-170/12) (1)
   
   (Regula (EK) Nr. 44/2001 - Jurisdikcija - Lietas, kas attiecas uz neatļautu darbību vai kvazideliktu - Autora mantiskās tiesības - Aizsargātu darbu reproducējošs materiālais nesējs - Ievietošana tiešsaistē - Kaitējuma rašanās vietas noteikšana)
   2013/C 344/45
   Tiesvedības valoda — franču
   
      Iesniedzējtiesa
   
   
      Cour de cassation
   
   
      Lietas dalībnieki pamata procesā
   
   
      Prasītājs: Peter Pinckney
   
   
      Atbildētāja: KDG médiatech AG
   
   
      Priekšmets
   
   Lūgums sniegt prejudiciālu nolēmumu — Cour de cassation — Padomes 2000. gada 22. decembra Regulas (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (OV 2001, L 12, 1. lpp.; OV Īpašais izdevums latviešu valodā: 19. nod., 4. sēj., 42. lpp.) 5. panta 3. punkta interpretācija — Valsts tiesas jurisdikcija lietās, kas attiecas uz neatļautu darbību vai kvazideliktu — Kritēriji, lai noteiktu “vietu, kur iestājies vai var iestāties notikums, kas rada kaitējumu” — Autora mantisko tiesību aizskārums, kas izdarīts, tiešsaistē ievietojot dematerializētu saturu vai šo saturu reproducējošu materiālo nesēju — Sabiedrībai paredzēts saturs
   
      Rezolutīvā daļa:
   
   Padomes 2000. gada 22. decembra Regulas (EK) Nr. 44/2001 par jurisdikciju un spriedumu atzīšanu un izpildi civillietās un komerclietās 5. panta 3. punkts ir jāinterpretē tādējādi, ka autora mantisko tiesību, kuras tiek garantētas tiesas, kurā izskatīšanai ir iesniegts strīds, dalībvalstī, apgalvota aizskāruma gadījumā tai ir jurisdikcija izskatīt prasību par atbildību, ko cēlis darba autors pret citā dalībvalstī reģistrētu sabiedrību, kura šajā dalībvalstī ir reproducējusi šo darbu materiālā nesējā, kuru pēc tam trešā dalībvalstī reģistrētas sabiedrības pārdod, izmantojot interneta vietni, kas ir pieejama arī tiesas, kurā izskatīšanai ir iesniegts strīds, teritorijā. Šai tiesai ir jurisdikcija izskatīt tikai to kaitējumu, kas radīts tās dalībvalsts teritorijā, pie kuras tā pieder.
   
      (1)  OV C 174, 16.6.2012.